Diari Oficial de la Generalitat Valenciana


Sumari del DOGV 4315, del 16-08-2002 (2002/8982)

ORDE de 31 de juliol de 2002, de la Conselleria d'Agricultura, Pesca i Alimentació, per la qual les ajudes per a accions formatives en el sector maritimopesquer regulades per l'orde d'1 de març de 1995, de la Conselleria d'Agricultura, Pesca i Alimentació, es limiten a l'organització de les accions per part d'entitats de dret públic.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/07/31/(2)/dof/vci/html**

### Dades del document

Número de DOGV
:   4315

Data del DOGV
:   16-08-2002

Secció del DOGV
:   I. DISPOSICIONS GENERALS

Número del document
:   2002/8982


Data del document
:   31-07-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * indústria pesquera
    * lluita contra l'atur
    * formació en el lloc de treball

ORDE de 31 de juliol de 2002, de la Conselleria d'Agricultura, Pesca i Alimentació, per la qual les ajudes per a accions formatives en el sector maritimopesquer regulades per l'orde d'1 de març de 1995, de la Conselleria d'Agricultura, Pesca i Alimentació, es limiten a l'organització de les accions per part d'entitats de dret públic. [2002/8982]
  
L'Orde d'1 de març de 1995, de la Conselleria d'Agricultura, Pesca i Alimentació, establix un sistema d'ajudes per a accions formatives en el sector maritimopesquer. Al llarg dels últims anys l'experiència adquirida aconsella dirigir este règim d'ajudes a les entitats de dret públic, que realitzen accions formatives en el sector maritimopesquer i que actuen com a òrgans de col·laboració de l'administració pesquera autonòmica.
  
En virtut d'això i fent ús de les facultats que tinc conferides, a proposta del director general de Pesca i Comercialització Agrària,
  
ORDENE
  
Article 1
  
Les ajudes previstes en l'Orde d'1 de març de 1995, de la Conselleria d'Agricultura, Pesca i Alimentació, per la qual s'establix un sistema d'ajudes per a accions formatives en el sector maritimopesquer, només es concediran a entitats de dret públic. Se suprimixen les ajudes econòmiques destinades als alumnes.
  
Article 2
  
L'article tercer de l'Orde d'1 de març de 1995 quedarà redactat de la manera següent:
  
?Les accions formatives aniran destinades a treballadors, així com a jóvens desocupats (entre 16 i 25 anys inclusivament), per a la realització de cursos reglamentats que tinguen per objectiu la formació bàsica del sector maritimopesquer. El nombre mínim d'assistents, excepte norma en contra, serà de quinze?.
  
DISPOSICIÓ DEROGATÒRIA
  
De l'Orde d'1 de març de 1995, de la Conselleria d'Agricultura, Pesca i Alimentació (DOGV. núm. 2471 de 16-03-95), per la qual s'establix un sistema d'ajudes per a accions formatives en el sector maritimopesquer, se'n deroga expressament l'apartat b de l'article 1.2, l'article 5, l'apartat d) de l'article 6.2, l'apartat 2 de l'article 8.3, l'apartat 2 de l'article 11 i l'annex II, així com els apartats o conceptes que contravinguen el que establix la present orde.
  
DISPOSICIONS FINALS
  
Primera
  
El director general de Pesca i Comercialització Agrària dictarà les disposicions necessàries per al desenrotllament i l'aplicació del que establix la present orde.
  
Segona
  
La present orde entrarà en vigor el sendemà de la seua publicació en el Diari Oficial de la Generalitat Valenciana.
  
València, 31 de juliol de 2002
  
Conselleria d'Agricultura, Pesca i Alimentació


Còpia Permalink ELI